चीफ जुुडीशियल मजिस्ट्रेट द्वारा जारी किए गए आदेश के जवाब में एसएसपी ने जिला उपायुक्त के आरोपों को सिरे से खारिज करते हुए कोर्ट से शिकायत रद करने की अनुशंसा की है। एसएसपी ने तमाम आरोपों के जवाब में बाकायदा कानूनी आधार का उल्लेख करते हुए डीसी की शिकायत को बेबुनियाद करार दिया है। ईंट भट्ठा सीज करने के बाद थाना प्रभारी कठुआ द्वारा जानबूझ कर एफआईआर दर्ज नहीं करने के आरोप का जवाब देते हुए एसएसपी ने कहा है कि थाना प्रभारी के पास जम्मू कश्मीर ब्रिक किलभन रेगूलेशन एक्ट 2010 की धारा 21 के तहत एफआईआर दर्ज करने के अख्तियार ही नहीं है। इसी तरह से सीजर मीमो में हस्ताक्षर नहीं करने के आरोप का जवाब देते हुए एसएसपी ने कहा है कि ईंट भट्ठा सीज करने गई प्रशासनिक टीम के साथ पुलिस थाना प्रभारी बतौर सुरक्षा अधिकारी गए थे। ऐसे में यदि वह सीजर मीमो पर हस्ताक्षर करते, तो यह उनके अधिकार क्षेत्र से बाहर होता।